Dagen efter sæsonens sidste kamp indstiller FCM Håndbold samarbejdet med cheftræner Kenneth Jensen. - Trods de seneste resultater har sæsonen som helhed været præget af uro på de indre linjer, og det er et udbredt ønske om forandring fra spillertruppen, der er hovedårsagen til beslutningen, siger Søren Bach. Koncerndirektør, FCM Holding. Kenneth Jensen har tidligere været træner for Aalborg DH?s kvinder og har fået sin håndboldopdragelse i flere Aalborg-klubber blandt andet Aalborg HK. - Vi er klar over, at handlingen er svær at forstå i kølvandet på både EHF- og DM-titel. Men beslutningen er truffet af den tidligere ledelse, samt undertegnede og sanktioneret af bestyrelsen i FCM Holding, forklarer koncerndirektør Søren Bach. FCM Håndbold arbejder lige nu på, hvem der skal fremover skal danne trænerduo med en anden nordjyde, nemlig Helle Thomsen fra Frederikshavn.

Referat:
Et dansk mesterskab og en europæisk titel var ikke nok til at redde jobbet for Kenneth Jensen - Nordjysk mestertræner for FC Midtjyllands kvindehold i håndbold.